Այն, որ տրոլեյբուսներից օգտվում են հիմնականում թոշակառուները եւ տարեց մարդիկ, հայտնի է շատերին, սակայն, այնուամենայնիվ, քիչ չեն դեպքերը, երբ էլեկտրական տրանսպորտի այդ տեսակից օգտվում են նաեւ երիտասարդներ, այդ թվում` գեղեցիկ աղջիկներ, ուսանողներ, երեխաներ: Բայց կոնկետ այս հին ու մաշված, նախկինում կարմիր չեխական տրոլեյբուսում տարիքային խմբերը բաժանված էին բոլորովին այլ կերպ. կային 50 տարեկան երիտասարդներ, կային քիչ ավելի մեծ` 60 տարեկաններ, կար 70 տարեկանների մեծամասնությունը եւ կային 80-90 տարեկանների ոչ պակաս թվով ներկայացուցիչներ: Ես` իմ 27 տարիներով հանդերձ, կազմում էի ճնշված եւ տարիքային փոքրամասնություն եւ նույնիսկ կարող էի դիտարկվել որպես անհեթհեթ թյուրիմացություն: